|  |
| --- |
| Številka: 09502-8/2017-UN/38 |
| Ljubljana, 20. 9. 2017 |
| EVA  |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| ZADEVA: Predlog odgovora Vlade Republike Slovenije na zahteve Zveze romske skupnosti Umbrella – Dežnik in ostalih v zvezi z reševanjem romske problematike – predlog za obravnavo |
| 1. Predlog sklepov vlade: |
| Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G in 65/14) je Vlada Republike Slovenije na …. redni seji dne ... pod točko … sprejela naslednjiSKLEPVlada Republike Slovenije je sprejela odgovor na zahteve Zveze romske skupnosti Umbrella – Dežnik in ostalih v zvezi z reševanjem romske problematike in ga posreduje Zvezi romske skupnosti Umbrella – Dežnik. mag. Lilijana Kozlovič GENERALNA SEKRETARKASklep prejmejo:* ministrstva in vladne službe,
* Zveza romske skupnosti Umbrella – Dežnik, drustvo.anglunipe@gmail.com.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| mag. Stane Baluh, direktor, Urad Vlade RS za narodnosti,mag. Tjaša Herman, višja svetovalka, Urad Vlade RS za narodnosti. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| **/** |
| 5. Kratek povzetek gradiva: |
| Zveza romske skupnosti Umbrella – Dežnik in ostali so na dr. Mira Cerarja, predsednika Vlade Republike Slovenije, naslovili pismo, v katerem Vladi Republike Slovenije (v nadaljevanju: Vlada) podajajo zahteve glede položaja romske skupnosti v Sloveniji, in sicer zaradi diskriminacije, vsesplošnega izključevanja romske skupnosti, slabih življenjskih pogojev, prevzemanja programov, namenjenih Romom, delitve romske skupnosti glede avtohtonosti in kraje prihodnosti romskih otrok.Vlada je proučila podane zahteve Zveze romske skupnosti Umbrella – Dežnik in ostalih in v zvezi z vsako posamično zahtevo podala svoj odgovor. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| OBRAZLOŽITEV:1. Ocena finančnih posledic, ki niso načrtovane v sprejetem proračunu
2. Finančne posledice za državni proračun

II.a Pravice porabe za izvedbo predlaganih rešitev so zagotovljene:II.b Manjkajoče pravice porabe bodo zagotovljene s prerazporeditvijo:II.c Načrtovana nadomestitev zmanjšanih prihodkov in povečanih odhodkov proračuna: |
| 7.b Predstavitev ocene finančnih posledic pod 40.000 EUR: |
| 8. Predstavitev sodelovanja z združenji občin: |
| Vsebina predloženega gradiva (predpisa) vpliva na: DA/**NE*** pristojnosti občin,
* delovanje občin,
* financiranje občin.
 |
| Gradivo (predpis) je bilo poslano v mnenje: * Skupnosti občin Slovenije SOS: DA/NE
* Združenju občin Slovenije ZOS: DA/NE
* Združenju mestnih občin Slovenije ZMOS: DA/NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| 9. Predstavitev sodelovanja javnosti: |
| Gradivo je bilo predhodno objavljeno na spletni strani predlagatelja: | DA/**NE** |
| 10. Pri pripravi gradiva so bile upoštevane zahteve iz Resolucije o normativni dejavnosti: | DA/**NE** |
| 11. Gradivo je uvrščeno v delovni program vlade: | DA/**NE** |
|  PODPIS PREDLAGATELJA mag. Stanko BALUH DIREKTOR  |

Številka:

Datum:

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G in 65/14) je Vlada Republike Slovenije na …. redni seji dne ... pod točko … sprejela naslednji

SKLEP

Vlada Republike Slovenije je sprejela odgovor na zahteve Zveze romske skupnosti Umbrella – Dežnik in ostalih v zvezi z reševanjem romske problematike in ga posreduje Zvezi romske skupnosti Umbrella – Dežnik.

 mag. Lilijana Kozlovič

 GENERALNA SEKRETARKA

Sklep prejmejo:

* ministrstva in vladne službe,
* Zveza romske skupnosti Umbrella – Dežnik, drustvo.anglunipe@gmail.com.

**Predlog odgovora Vlade Republike Slovenije na zahteve Zveze romske skupnosti Umbrella – Dežnik in ostalih v zvezi z reševanjem romske problematike**

Zveza romske skupnosti Umbrella – Dežnik in ostali so na dr. Mira Cerarja, predsednika Vlade Republike Slovenije, naslovili pismo, v katerem Vladi Republike Slovenije (v nadaljevanju: Vlada) podajajo zahteve glede položaja romske skupnosti v Sloveniji, in sicer zaradi diskriminacije, vsesplošnega izključevanja romske skupnosti, slabih življenjskih pogojev, prevzemanja programov, namenjenih Romom, delitve romske skupnosti glede avtohtonosti in kraje prihodnosti romskih otrok.

Vlada je proučila podane zahteve Zveze romske skupnosti Umbrella – Dežnik in ostalih in v nadaljevanju v zvezi z vsako posamično zahtevo podaja svoj odgovor.

**1. Zahteva: »Takojšnja sprememba Zakona o romski skupnosti v RS na način, ki bo omogočil dostop do osnovne infrastrukture, prepovedal prisilne izselitve in naslovil vse druge odprte vidike«**

Vlada pojasnjuje, da je s sklepoma št. 01201-4/2017/3 in 01201-4/2017/4 z dne 11. 5. 2017 ustanovila Medresorsko delovno skupino za pripravo sprememb in dopolnitev Zakona o romski skupnosti v Republiki Sloveniji (v nadaljevanju: Medresorska delovna skupina). Naloga Medresorske delovne skupine je priprava predloga sprememb in dopolnitev Zakona o romski skupnosti v Republiki Sloveniji, rok za izvedbo naloge pa je šest mesecev od ustanovitve Medresorske delovne skupine, to je do 12. 11. 2017. V Medresorsko delovno skupino so imenovani predstavniki državnih organov (resornih ministrstev, Generalnega sekretariata Vlade Republike Slovenije in Urada Vlade Republike Slovenije za narodnosti), vodi jo direktor Urada Vlade Republike Slovenije za narodnosti, pri njenem delu pa sodeluje tudi predsednik Sveta romske skupnosti Republike Slovenije, Jožek Horvat Muc. Medresorska delovna skupina o opravljenem delu poroča Vladi. Do sedaj se je sestala na dveh sestankih. Z delom še ni zaključila, pri svojem delu pa obravnava tudi vprašanja urejanja bivanjskih razmer romske skupnosti.

Kar zadeva prepoved prisilnih izselitev Vlada pojasnjuje, da v okviru zavezujočega in temeljnega ustavnega načela pravne države (2. člen Ustave Republike Slovenije, Uradni list RS, št. 33/91-I, 42/97, 66/00, 24/03, 69/04, 68/06, 47/13 in 75/16) ni dopustno, da bi se uvedla prepoved ali začasni moratorij glede t. i. deložacij. V tem primeru je treba spoštovati tudi lastninsko pravico (33. člen in prvi odstavek 67. člena Ustave Republike Slovenije), področno postopkovno ureditev, ki sorazmerno upošteva pravice in interese lastnikov in upnikov v zvezi z nepremičninami – v sorazmerju s pravicami in interesi dolžnikov ali najemnikov (Zakon o izvršbi in zavarovanju, Uradni list RS, št. 3/07 – uradno prečiščeno besedilo, 93/07, 37/08 – ZST-1, 45/08 – ZArbit, 28/09, 51/10, 26/11, 17/13 – odl. US, 45/14 – odl. US, 53/14, 58/14 – odl. US, 54/15 in 76/15 – odl. US) ter tudi zavezujoče odločbe sodišč (prvi in drugi odstavek 2. člena Zakona o sodiščih, Uradni list RS, št. 94/07 – uradno prečiščeno besedilo, 45/08, 96/09, 86/10 – ZJNepS, 33/11, 75/12 – ZSPDSLS-A, 63/13, 17/15 in 23/17 – ZSSve).

**2. Zahteva: »Prestrukturiranje Sveta romske skupnosti s sedežem, na način, da bo sedež v Ljubljani, da sestava odraža vse dele romske manjšine. Do navedene spremembe zakonodaje zahtevamo takojšnjo ukinitev Sveta romske skupnosti«**

Vlada pojasnjuje, da Zakon o romski skupnosti v Republiki Sloveniji (Uradni list RS, št. 33/07; v nadaljevanju: ZRomS-1) v 9. členu določa, da se ustanovi Svet romske skupnosti Republike Slovenije (v nadaljevanju: svet), ki predstavlja interese romske skupnosti v Sloveniji v razmerju do državnih organov. Je oseba javnega prava in pravno osebnost pridobi z dnem ustanovitve. Skladno z določbami 9. člena ZRomS-1, da je svet ustanovljen z izvolitvijo predsednika sveta, je bil svet ustanovljen dne 20. 6. 2007 z izvolitvijo njegovega takratnega predsednika, Jožeka Horvata Muca. ZRomS-1 v 10. členu določa tudi sestavo sveta in opredeljuje njegove naloge. Glede sestave sveta ZRomS-1 določa, da se svet na novo konstituira najkasneje v roku treh mesecev po vsakih rednih volitvah v občinske svete in da je na novo konstituiran z izvolitvijo predsednika sveta. Skladno z 11. členom ZRomS-1 svet z dvotretjinsko večino vseh svojih članov sprejme poslovnik in ga objavi v Uradnem listu Republike Slovenije. ZRomS-1 ne določa sedeža sveta, ampak tega v 3. členu določa Poslovnik Sveta romske skupnosti Republike Slovenije (Uradni list RS, št. 94/07 in 42/16).ZRomS-1 ne vsebuje določb, na podlagi katerih bi lahko Vlada ukinila Svet romske skupnosti Republike Slovenije. Kot pojasnjeno že zgoraj, pa je Vlada s sklepoma št. 01201-4/2017/3 in 01201-4/2017/4 z dne 11. 5. 2017 ustanovila Medresorsko delovno skupino za pripravo sprememb in dopolnitev Zakona o romski skupnosti v Republiki Sloveniji, katere naloga je priprava predloga sprememb in dopolnitev Zakona o romski skupnosti v Republiki Sloveniji. Te se bodo nanašale tudi na sestavo Sveta romske skupnosti Republike Slovenije.

**3. Zahteva: »Zagotovitev romskih predstavnikov v občinskih svetih v občinah kjer dejansko živijo Romi (Ljubljana, Maribor, Škocjan, Ribnica, Jesenice, Velenje…). Svetniki morajo prejeti tudi ustrezno strokovno in finančno podporo ter redno usposabljanje za učinkovito delo«**

Vlada ocenjuje, da je zakonodaja, ki ureja vprašanje politične participacije romske skupnosti na lokalni ravni, ustrezna in da spremembe na tem področju niso potrebne. Vlada pojasnjuje, da Zakon o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO in 76/16 – odl. US; v nadaljevanju: ZLS) v petem odstavku 39. člena določa, da imajo Romi v občinskem svetu najmanj po enega predstavnika, vendar le na območjih, kjer živi avtohtono naseljena romska skupnost. Občine z avtohtono naseljeno romsko skupnostjo pa so naštete v šestem odstavku istega člena. ZLS neposredno določa občine, v katerih je treba romski skupnosti, tradicionalno živeči na njihovem območju, zagotoviti pravico do predstavnika v občinskem svetu. S tem je bila zagotovljena ustrezna trdnost pravnega varstva tega predstavništva kot posebne pravice romske skupnosti. Zakonodajalec je torej vezal politično predstavništvo romske skupnosti v občinskem svetu na ustaljeno tradicionalno oziroma zgodovinsko naselitev te skupnosti na določenem območju občine. Izmed taksativno naštetih 20 občin, v šestem odstavku 39. člena ZLS, kjer je avtohtono naseljena romska skupnost, zakonodajalec takšne naselitve ni ugotovil v ostalih občinah (npr. v občini Ribnica, Škocjan, Jesenice ali v nekaterih večjih mestnih občinah).

Veljavno zakonodajo, ki ureja zgoraj navedeno vprašanje, Vlada ocenjuje kot primerno in ustavno nesporno, saj je Ustavno sodišče Republike Slovenije o zadevni ureditvi že večkrat odločalo, tako na podlagi pobude za oceno ustavnosti Občine Grosuplje, kakor tudi na pobudo Varuhinje človekovih pravic in obakrat ugotovilo, da določbi nista v neskladju z Ustavo RS (odločba Ustavnega sodišča RS, št.  U-I-315/02-11 z dne 3. 10. 2002, Uradni list RS, št. 87/02 in odločba Ustavnega sodišča RS, št. U-I-176/08-10 z dne 7. 10. 2010, Uradni list RS, št. 84/10).

Ustavno sodišče je v postopku za oceno ustavnosti, začetem z zahtevo Varuhinje človekovih pravic (odločba U-I-176/08-10 z dne 7. 10. 2010), odločilo, da peti odstavek 39. člena ZLS ni v neskladju z Ustavo. V tem postopku si je Varuhinja človekovih pravic prizadevala, da bi ustavno sodišče ugotovilo diskriminatorno obravnavo posameznih predstavnikov in posameznih lokalnih romskih skupnosti pri dodeljevanju in uživanju posebnih pravic. Po njeni interpretaciji zahteva po avtohtonosti naj ne bi bila v bistveni zvezi s predmetom pravnega urejanja. V konkretni zadevi, s katero se je ukvarjalo ustavno sodišče ni bila sporna ta posebna pravica (do politične participacije oziroma pravice do romskega občinskega svetnika), temveč zakonski kriterij, na podlagi katerega so bile določene občine, v katerih mora biti romski skupnosti ta pravica zagotovljena. Ustavno sodišče je kriterij avtohtonosti presojalo le v povezavi z ureditvijo političnega predstavništva. Ustavno sodišče je navedlo, da je bilo treba za vzpostavitev političnega predstavništva romske skupnosti v občinskem svetu najti vez med določenim območjem občine in romsko skupnostjo, ne glede na kulturološko posebnost romskega ljudstva kot potujočega ljudstva, ki nima svoje matične države kot svojega teritorija. Pomen vezi romske skupnosti z območjem prebivanja je tako bolj v ospredju kot stalnost prebivanja posameznikov na njem. Dejstvo, da je zakonodajalec skladno z ustavno zasnovo občine kot lokalne skupnosti vezal politično predstavništvo romske skupnosti v občinskem svetu na ustaljeno (zgodovinsko) naselitev te skupnosti na določenem območju te občine, pomeni razumen razlog za različno obravnavo teh skupnosti. Pobude, da se pripravi ustrezna sprememba zakonodaje, ki bo zagotovila predstavništvo romske skupnosti v občinskem svetu občin Ribnica, Škocjan, Jesenice kot tudi v večjih mestnih občinah, npr. Ljubljana, Maribor in Velenje, so v nasprotju z argumentacijo v citirani odločbi ustavnega sodišča. Zakonodajalec namreč ni ugotovil posebne ustaljene naselitve romske skupnosti na območju navedenih lokalnih skupnosti, kar pa je v danem primeru utemeljen kriterij za določitev območij, v katerih bodo imeli Romi svojega predstavnika v občinskem svetu.

V zvezi z zahtevo, da morajo občinski svetniki prejeti tudi ustrezno strokovno in finančno podporo ter redno usposabljanje za učinkovito delo, Vlada pojasnjuje, da so vsi člani občinskega sveta skladno z ZLS občinski funkcionarji in svojo funkcijo opravljajo nepoklicno. ZLS v 34.a členu ureja tudi podlage za finančno podporo delu članov občinskega sveta, ki so enake za vse člane občinskega sveta ne glede na njihovo etnično pripadnost. Poleg navedenega Vlada še izpostavlja, da je bil 25. 5. 2017 sprejet Nacionalni program ukrepov za Rome za obdobje 2017–2021, katerega cilj je med drugim tudi krepitev vloge in podpora delovanju predstavnikov romske skupnosti v občinskih svetih, v okviru katerega je predviden ukrep usposabljanja in nudenja podpore za krepitev vloge in opravljanja nalog predstavnikov romske skupnosti v občinskih svetih, ki se bo izvajal v sodelovanju s Skupnostjo občin Slovenije.

**4. Zahteva: »Takojšnja ureditev in dostop do pitne vode v vseh romskih naseljih – dostop do pitne vode je človekova pravica in zapisan tudi v Ustavi RS«**

V skladu s prvim odstavkom 149. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07–ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15 in 30/16) sta oskrba s pitno vodo ter odvajanje in čiščenje komunalne in padavinske odpadne vode obvezni občinski gospodarski javni službi varstva okolja, kar pomeni, da so tako za njuno izvajanje kot tudi za izgradnjo infrastrukture, ki je potrebna za to, zadolžene občine.

Ne glede na navedeno je potrebno poudariti, da pravice do vode in sanitarij ni mogoče enačiti s priključitvijo objektov na javni vodovod ali kanalizacijski sistem. Občine so javne vodovode in kanalizacijske sisteme dolžne zagotoviti le v primerih, ki imajo pravno podlago v predpisih, v ostalih primerih pa se pravica do vode in sanitarij lahko zagotavlja tudi na druge načine.

Vlada pojasnjuje, da trenutno oskrba s pitno vodo poteka v skladu z veljavno zakonodajo. Obenem dodaja, da je 11. 5. 2017 sprejela Sklep o ustanovitvi Medresorske delovne skupine za uskladitev zakonodaje z zapisom pravice do pitne vode v Ustavo Republike Slovenije, v okviru katere bi se lahko odgovore na zahteve Zveze romske skupnosti Umbrella – Dežnik iskalo tudi v okviru nalog in končnih predlogov omenjene medresorske delovne skupine. Pri tem Vlada izpostavlja, da mora biti oskrba s pitno vodo urejena za vse družbene skupine na enak način, ne glede na katero koli osebno okoliščino.

**5. Zahteva: »Ureditev dostopa do električne energije za vse objekte, ne glede na pravni status«**

Glede zahteve, da se za vse objekte zagotovi priključitev na javno električno omrežje ne glede na pravni status objektov (legalna ali nelegalna gradnja) Vlada pojasnjuje naslednje. Glede na določbe Zakona o graditvi objektov (Uradni list RS, št. 102/04 – uradno prečiščeno besedilo, 14/05 – popr., 92/05 – ZJC-B, 93/05 – ZVMS, 111/05 – odl. US, 126/07, 108/09, 61/10 – ZRud-1, 20/11 – odl. US, 57/12, 101/13 – ZDavNepr, 110/13 in 19/15; v nadaljevanju: ZGO-1) priključitev nelegalnih objektov na javno električno omrežje nikakor ni mogoča. Taka ureditev ima svoj smisel: po eni strani se tako preprečuje nelegalna gradnja, po drugi strani se tako stroški omrežnine, ki jo plačujejo vsa gospodinjstva in poslovni odjemalci v Sloveniji, ohranjajo na sprejemljivi ravni. Kakršnakoli izjema od sedanjega sistema priključevanja legalnih objektov lahko prinese najmanj razraščanje nelegalnih naselij kjerkoli v prostoru, neenako obravnavo in nezadovoljstvo državljanov, neplačevanje računov za elektriko, naraščanje stroškov omrežja in posledično degradacijo zanesljivega elektroenergetskega sistema, kot ga imamo zdaj.

V zvezi s priključevanjem na električno omrežje iz 66. člena ZGO-1 izhaja, da gradbenega dovoljenja ni mogoče izdati, če vlagatelj ne izkaže, da bo njegov objekt priključen na električno omrežje (poleg vseh drugih pogojev, med katerimi sta tudi lastništvo in prostorski načrt, ki dovoljuje gradnjo). Določa namreč, da mora pristojni upravni organ za gradbene zadeve, preden izda gradbeno dovoljenje, preveriti, da bo zagotovljena minimalna komunalna oskrba objekta, ki vključuje, poleg ostalega, tudi oskrbo z električno energijo. Vlagatelj mora torej od pristojnega distribucijskega operaterja (v nadaljevanju: SODO) oziroma od elektrodistribucijskega podjetja, ki za SODO izvaja te naloge, pridobiti soglasje za priključitev. Vloži torej obrazec in od podjetja dobi soglasje z informacijo, kje je točka, v kateri se bo priključil. Vloga za priključitev se v primeru nesorazmernih stroškov lahko tudi zavrne; to se lahko zgodi, če omrežje na izbrani lokaciji ni na voljo. Namen take ureditve je, da se objektov ne postavlja na mestih, kjer ni na voljo nobene infrastrukture, ampak tam, kjer infrastruktura že obstaja ali je njena razširitev vsaj že predvidena. Na ta način se poskuša omejiti stroške za infrastrukturo na sprejemljiv nivo. Ko (če) investitor prejme to soglasje, je znano, od kod bo tekel priključek. Na celotni trasi priključka mora od lastnikov pridobiti služnosti ali soglasje (če gre za javne ceste). Soglasje za priključitev in dokazila o služnostih ali soglasjih predloži upravni enoti skupaj z vso ostalo dokumentacijo, potrebno za pridobitev gradbenega dovoljenja. Ko pridobi gradbeno dovoljenje, lahko zaprosi za dejansko priključitev. Priključitev je seveda mogoča šele po izvedbi gradnje, med gradnjo je mogoče vzpostaviti začasni gradbeni priključek.

ZGO-1 v 158. členu opredeljuje posebne prepovedi, in sicer so v zvezi z gradnjo, objektom ali delom objekta, glede katerih je po določbah tega zakona izrečen inšpekcijski ukrep zaradi nedovoljene gradnje, prepovedana vsa za legalne gradnje, legalne objekte sicer dovoljena ali predpisana dejanja, zlasti pa izvedba komunalnih priključkov na objekte gospodarske javne infrastrukture. Isti člen določa tudi, da se v primeru, če je gradnja, glede katere je po določbah tega zakona izrečen inšpekcijski ukrep zaradi nedovoljene gradnje, priklopljena preko legalne gradnje, odklopi tudi takšna legalna gradnja.

**6. Zahteva: »Legalizacija romskih naselij in romskih domov, obstoječih dlje kot 25 let«**

Vlada pojasnjuje, da je s sklepom št. 01201-5/2017/6 dne 11. 5. 2017 ustanovila Medresorsko delovno skupino za reševanje prostorske problematike Romov, katere naloge so:

* priprava pregleda stanja prostorske problematike po posameznih romskih naseljih v Sloveniji;
* priprava pregleda in analize dobrih praks urejanja prostorske problematike in bivalnih razmer Romov,
* priprava predloga ukrepov (zakonodajnih, organizacijskih, finančnih ipd.) za ureditev prostorske problematike in izboljšanje bivalnih razmer Romov,
* druge naloge.

Medresorska delovna skupina bo svoje delo opravila do 31. 5. 2018. V času od ustanovitve do danes se je sestala trikrat in pospešeno dela na zastavljenih nalogah.

Dodatno Vlada pojasnjuje, da je v postopku sprejemanja v Državnem zboru (druga obravnava) predlog Gradbenega zakona, ki vsebuje predlog za legalizacijo objektov, starejših od 20 let, pod določenimi zakonsko predpisanimi pogoji (50. člen predloga Gradbenega zakona). Če bo predlog zakona v Državnem zboru sprejet v predlagani obliki, bo s tem omogočeno, da vsi objekti daljšega obstoja pridobijo posebno dovoljenje in bo s tem omogočen status legalnosti teh objektov (za te objekte ne bo možno vodenje inšpekcijskih postopkov, možna bo pridobitev gradbenega dovoljenja za njihovo prizidavo ali rekonstrukcijo, omogočeno bo priključevanje na objekte gospodarske javne infrastrukture ter vsa ostala, za nedovoljene gradnje z zakonom sicer prepovedana dejanja).

**Vlada podaja tudi dodatna pojasnila glede urejanja bivanjskih razmer romske skupnosti,** in sicer daZakon o spodbujanju skladnega regionalnega razvoja (Uradni list RS, št. 20/11, 57/12 in 46/16; v nadaljevanju: ZSRR-2) v 14. členu določa, da se pri pripravi regionalnih razvojnih programov, dogovorov za razvoj regij in ukrepov regionalne politike upoštevajo specifične potrebe za razvoj območij, kjer živijo pripadniki romske skupnosti v Republiki Sloveniji. Poleg tega ZSRR-2 določa, da se v državnem proračunu vsako leto določijo nepovratne finančne spodbude za hitrejši razvoj območij, kjer živi romska skupnost.

V letih od 2002 do 2017 je Ministrstvo za gospodarski razvoj in tehnologijo na področju regionalnega razvoja na podlagi 14. člena ZSRR (Razvoj območij, kjer živi romska skupnost), dodelilo 14.907.693,39 EUR sredstev, od tega je bilo počrpanih 73% dodeljenih sredstev, to je 10.876.172,92 EUR sredstev. S temi sredstvi je bilo sofinanciranih 125 projektov v 20 različnih občinah. To so občine: Beltinci, Cankova, Črenšovci, Črnomelj, Dobrovnik, Grosuplje, Kočevje, Krško, Lendava, Metlika, Murska Sobota, Metlika, Novo mesto, Puconci, Rogašovci, Semič, Šentjernej, Tišina, Trebnje in Turnišče.

V zvezi s stanjem in predvidenimi aktivnostmi v okviru dogovora za razvoj regij Vlada pojasnjuje, da se dogovor za razvoj regij nanaša na 15. člen v povezavi s 14. členom ZSRR-2. Razvojni svet regije Jugovzhodna Slovenija je na 12. seji dne 21. 7. 2017 sprejel sklep, da pristopi k podpisu prvega dogovora za razvoj regije Jugovzhodna Slovenija za tri projekte. Prvi od teh se nanaša na prostorsko urejanje romskih naselij, in sicer je naziv projekta: Prostorsko-komunalna ureditev romskega naselja Žabjak Brezje. Celotna vrednost projekta je 3.650.000 EUR. Od tega zneska bo država zagotovila 3.070.000 EUR, Mestna občina Novo mesto pa 580.000 EUR. Projekt predvideva izvedbo naslednjih aktivnosti: izdelavo osnutka Sprememb in dopolnitev občinskega prostorskega načrta 3 (v nadaljevanju: SD OPN), izvedbo nujnih komunalnih ureditev v Brezju, izdelavo usklajenega predloga SD OPN 3 s predvidenim sprejemom prostorskega akta ter izvedbo komunalno infrastrukturnih ureditev, ki bo potekala v treh etapah.

**7. Zahteva: »Ukinitev posebnih romskih vrtcev v romskih naseljih ter vpis vseh sedaj vključenih romskih otrok v običajne vrtce (v integrirane programe) z vpisom vanje«**

Vlada pojasnjuje, da Ministrstvo za izobraževanje, znanost in šport namenja veliko pozornosti ukrepom (ti so sistemski, specifični in projektni) za čim bolj učinkovito integracijo romskih otrok v izobraževanje. Seveda pa je uspešno vključevanje Romov v sistem vzgoje in izobraževanja odvisno tudi od uspešnosti ukrepov na drugih področjih: urejanja bivanjskih razmer, napredka na področju zaposlovanja, zdravstva itd.

V obdobju od 2008 do 2015 je Ministrstvo za izobraževanje, znanost in šport na podlagi Strategije vzgoje in izobraževanja Romov v Republiki Sloveniji iz leta 2004 (v nadaljevanju: Strategija 2004) ter Dopolnila k Strategiji vzgoje in izobraževanja Romov v Republiki Sloveniji iz leta 2011 (v nadaljevanju: Strategija 2011) realiziralo nekaj pomembnih nacionalnih projektov, prek katerih so se implementirale zaveze in ukrepi iz strategije. Tako se je prek projektov »Uspešno vključevanje Romov v vzgojo in izobraževanje I« (2008-2011) in »Uspešno vključevanje Romov v vzgojo in izobraževanje II« (2011-2014) uvedlo in nadgradilo delo romskih pomočnikov v osnovnošolskem izobraževanju in pomembno pripomoglo k naslavljanju in odpravljanju izziva neobiskovanja pouka ter doseganja boljšega uspeha otrok v šoli. Prek projekta »Dvig socialnega in kulturnega kapitala v okoljih, kjer živijo predstavniki romske skupnosti« (2010–2013), je bil narejen pomemben korak v smeri razvoja inovativnih in ustvarjalnih oblik vzgojno-izobraževalnega dela v romski skupnosti s posebnim poudarkom na predšolski vzgoji, v izobraževanje in usposabljanje učiteljev, socialnih in drugih strokovnih delavcev ter strokovnih delavcev v nevladnih organizacijah za delo z romskimi otroki in mladostniki ter v smeri razvoja in izvajanja različnih oblik obšolskih aktivnosti za romske otroke, mladino in starše v romski skupnosti. To je nato nadaljeval in nadgradil še projekt »Skupaj do znanja – Uresničevanje ciljev strategije vzgoje in izobraževanja Romov v RS« (2014-2015), ki je deloval na treh temeljnih področjih: romski pomočniki, romski izobraževalni inkubatorji (večnamenski centri) in obšolske dejavnosti. V preteklem obdobju je bila skladno z vizijo in cilji Resolucije o Nacionalnem programu izobraževanja odraslih v Republiki Sloveniji za obdobje 2013–2020 (Uradni list RS, št. 90/13) v okoljih, kjer živijo Romi, pozornost posvečena tudi izvajanju svetovalne in informativne dejavnosti za ranljive skupine odraslih, v katere se uvrščajo Romi, izvajanju javnoveljavnih programov za manj izobražene, ranljive skupine in osipnike ter drugih neformalnih programov za izboljšanje temeljnih zmožnosti.

Eden ključnih ciljev Ministrstva za izobraževanje, znanost in šport pri integraciji romskih otrok je njihovo zgodnje vključevanje v vzgojno-izobraževalni sistem, kar pomeni vključevanje v predšolsko vzgojo v vrtcih vsaj dve leti pred začetkom osnovne šole, tj. najpozneje s štirimi leti. Namen vključevanja v vrtce je predvsem učenje jezika (tako slovenskega kot romskega) ter socializacija v vzgojno-izobraževalni instituciji, ki posreduje izkušnje in vzorce, ki otroku omogočajo lažji vstop in vključevanje v osnovno šolo.

Osnovni namen je torej povečanje deleža predšolskih otrok Romov v »integrirane«/«klasične« vrtce. Vključevanje je predpogoj za pridobitev osnovnih jezikovnih znanj s področja slovenščine, ki je temelj za uspešno delo v šoli ter za spoznavanje različnih socialnih veščin. V okviru projekta Skupaj za znanje, katerega nosilec je Center šolskih in obšolskih dejavnosti in je sofinanciran s pomočjo evropskih sredstev, se je letos začelo s pripravo interaktivnih e-gradiv v spletni učilnici, s katerimi bodo romski otroci in njihovi starši lahko bogatili svoj besedni zaklad v slovenščini in romščini. Gradiva bodo na voljo v javno dostopni spletni učilnici, romski otroci in njihovi starši pa bodo do njih lahko dostopali tudi v večnamenskih centrih v romskih naseljih, kjer Center šolskih in obšolskih dejavnosti v okviru projekta Skupaj za znanje na večini lokacij že zdaj omogoča uporabo brezžične spletne povezave in uporabo tabličnih računalnikov. V prvi fazi bodo gradiva pripravljena v slovenščini in prekmurski romščini, do konca projekta Skupaj za znanje (avgust 2021) pa tudi v dolenjski romščini.

V projektu Skupaj za znanje je pristop k predšolski vzgoji oblikovan na način, da se bo sistem zaporedne integracije (najprej delo v naselju, potem vključitev v redne vrtce) zamenjal s sistemom vzporedne integracije, ki vključuje vzporedne aktivnosti tako v naselju kot v vrtcih, vse do polne vključitve v redne vrtce. Z vzpostavitvijo vrtca v okviru romskega naselja se doseže bistveno večja možnost za vključitev romskih otrok v programe predšolske vzgoje, saj sta se ravno strah romskih staršev ter njihovo nezaupanje v institucije izkazala kot ključna pri nevključevanju njihovih otrok v vrtec. Glede na to, da je program pripravljalnega vrtca stroškovno zahteven, so dobra alternativa tudi programi za predšolske otroke v okviru večnamenskih centrov v povezavi z romskimi pomočniki, ki delujejo tudi v vrtcih.

Pomen predšolske vzgoje je poudarjen tako v Strategiji 2004 kot tudi v Strategiji 2011, ukrepi so bili zapisani tako v Nacionalnem programu ukrepov Vlade Republike Slovenije za obdobje 2010–2015 in so vključeni tudi v aktualni Nacionalni program ukrepov za Rome za obdobje 2017–2021. Kljub sprejeti Strategiji vzgoje in izobraževanja Romov v Republiki Sloveniji Ministrstvo za izobraževanje, znanost in šport na vseh ravneh ugotavlja, da je vključevanje romskih otrok na področju predšolske vzgoje šibko. Vendarle pa Ministrstvo za izobraževanje, znanost in šport tudi opaža, da so predšolski otroci zelo motivirani za obiskovanje različnih aktivnosti, zato bi veljalo predšolsko vzgojo s poudarkom na spoznavanju slovenskega in romskega jezika ter osnovne discipline in skupinske dinamike vključiti v programe večine romskih večnamenskih centrov. Pri razvijanju modela je ključno sodelovanje z lokalno skupnostjo ter osveščanje romskih staršev o pomenu vključevanja romskih otrok v predšolsko vzgojo in premagovanje predsodkov staršev. Težava ostaja integracija otrok v redne oddelke vrtcev. Večinoma sta problem plačilo vrtca in organizacija prevoza. V iskanju rešitev za te težave je Ministrstvo za izobraževanje, znanost in šport med drugim zagotovilo sredstva za izvajanje krajših programov v okviru predšolske vzgoje s spremembo Zakona o vrtcih.

Delo romskih pomočnikov v šolah in vrtcih se je izkazalo kot zelo učinkovito pri vključevanju Romov v vzgojo in izobraževanje. Evalvacije dosedanjih projektov so pokazale, da so romski pomočniki izredno pomemben most med šolo/vrtcem kot institucijo in romskimi družinami na drugi strani. Romski pomočniki namreč pri vključevanju romskih otrok v predšolsko in osnovnošolsko izobraževanje nudijo nujno potrebno pomoč, saj je za te otroke vstop v formalne institucije, kot so vzgojno-izobraževalni zavodi, zaradi drugačne kulture in jezika pogosto zelo težavno. Osipništvo se je zaradi aktivnosti romskih pomočnikov zmanjšalo, povečalo pa se je zaupanje romskih staršev.

V skladu s Strategijo 2004 in Strategijo 2011 je v romskem naselju, kjer se vsebinsko povezujejo različne institucije, potrebno izvajati učno pomoč tako za učence kot za dijake, nuditi izobraževalne aktivnosti za predšolske otroke, osnovnošolce in srednješolce ter povezovati šole ter romske večnamenske centre s sistemom obšolskih dejavnosti, prilagojenih za romske otroke in njihove starše, vse z namenom boljšega učnega uspeha ter večje socialne vključenosti v širše okolje in spodbujanje znanja, višje izobrazbe in vseživljenjskega učenja.

Večji poudarek se želi dati aktivnostim, ki otroke in njihove starše popeljejo iz naselja. Na področju izobraževanja so to obšolske dejavnosti, ki vključujejo učenje na prostem, strokovne ekskurzije, obisk različnih predstav in razstav ter podobno. Glede na to, da je dolgoročni cilj odpiranje romskih naselij, so romski večnamenski centri v naseljih prva faza, s katero se pridobi zaupanje, v drugi fazi pa se jim pridružijo obšolske dejavnosti, ki na podlagi tega zaupanja poskrbijo za dejansko odpiranje naselij skozi predstavljanje širšega sveta (naravnega in kulturnega) tako otrokom kot staršem v naselju.

Za osnovnošolsko izobraževanje romskih otrok Ministrstvo za izobraževanje, znanost in šport zagotavlja tudi dodatna sredstva, in sicer: 18 delovnih mest drugega učitelja v 1. razredu (543.600 €/letno), dodatnih 43 oddelkov na razredni stopnji (1.831.000 €/letno), dodatnih 26 oddelkov na predmetni stopnji (1,107.000 €/letno), 67 delovnih mest svetovalnega delavca in učitelja za dodatno strokovno pomoč za učence Rome (2.023.400 €/letno) in 2,9 gospodinjca (38.600 €/letno). Za sofinanciranje učnih pripomočkov in nekaterih stroškov v zvezi z dnevi dejavnosti in ekskurzijami za učence Rome se zagotavljajo sredstva v povprečni višini 69,60 EUR na učenca Roma letno (137.251,00 €).

**8. Zahteva: »Strokovna preverba vseh usmeritev romskih otrok za programe s prilagojenim programov in stalen nadzor nad postopki usmerjanja, v katere so vključeni romski učenci«**

V kontekstu vključenosti romskih otrok v šole s prilagojenim programom Vlada izpostavlja, da Ministrstvo za izobraževanje, znanost in šport pridobi podatke na podlagi poročanja šol. Ukrepi Ministrstva za izobraževanje, znanost in šport v kontekstu vključevanja romskih otrok v sistem vzgoje in izobraževanja se skladno s Strategijo 2011 izvajajo tako na sistemskem nivoju (normativne podlage) kot tudi znotraj projektov, sofinanciranih iz Evropskega socialnega sklada.

Glede na tematiko usmerjanja romskih otrok v osnovne šole s prilagojenim programom pa Ministrstvo za izobraževanje, znanost in šport poudarja, da so vsi otroci s posebnimi potrebami usmerjeni po predpisanem postopku usmerjanja, ko komisija za usmerjanje v strokovnem mnenju opredeli otrokove vzgojno-izobraževalne potrebe in ustrezen program glede na primanjkljaj, oviro ali motnjo. Šole s prilagojenim programom, ki vključujejo romske otroke, so v skladu s Pravilnikom o normativih in standardih za izvajanje vzgojno-izobraževalnih programov za otroke s posebnimi potrebami na Ministrstvo za izobraževanje, znanost in šport posredovale vlogo za dodatno pomoč pri delu z njimi. Ministrstvo za izobraževanje, znanost in šport je trem šolam, ki imajo vključene romske otroke, odobrilo dodaten delež svetovalnega delavca. Tudi sicer velja, da se lahko vsaka šola, če ima težave pri zagotavljanju pomoči otrokom, z obrazloženo vlogo obrne na ministrstvo.

V luči zagotavljanja dodatne podpore glede vključevanja romskih otrok v sistem vzgoje in izobraževanja so nekatere osnovne šole s prilagojenim programom, ki vključujejo romske otroke, vključene v projekt »Skupaj za znanje - izvajanje aktivnosti podpornih mehanizmov pridobivanja znanja za pripadnike romske skupnosti«, kjer so zaposleni romski pomočniki.

Ministrstvo za izobraževanje, znanost in šport predvideva, da je več usmerjenih romskih otrok tudi zato, ker izhajajo iz okolja, ki ima več rizičnih dejavnikov, ki pomembno vplivajo na razvojni zaostanek. Ministrstvo za izobraževanje, znanost in šport je zato aktivno sodelovalo pri pripravi Zakona o celostni zgodnji obravnavi otrok s posebnimi potrebami, kjer je prav posebna pozornost namenjena otrokom z rizičnimi dejavniki, ki bodo po novem deležni pomoči že ob zaznavi različnih dejavnikov tveganja. Kot že omenjeno, je Ministrstvo za izobraževanje, znanost in šport v spremembe Zakona o vrtcih vneslo tudi možnost krajših programov za otroke, ki ne bodo vključeni v vrtce v letu pred obveznim vstopom v osnovno šolo, kar bodo lahko koristili tudi romski otroci.

**9. Zahteva: »Partnersko vključevanje romskih organizacij v snovanje in izvajanje programov in projektov namenjenih za romsko skupnost, ki jih izvajajo različna ministrstva in nevladne organizacije v RS. Zahtevamo, da aktivnosti znotraj določene stroke v prvi vrsti izvajajo usposobljeni strokovnjaki romske narodnosti«**

Ministrstvo za kulturo v pripravo svojih ukrepov vključuje organizacije romske skupnosti. Najpogosteje Svet romske skupnosti Republike Slovenije, ki je po Zakonu o romski skupnosti v Republiki Sloveniji (Uradni list RS, št. 33/07) reprezentativno telo romske skupnosti. Ministrstvo za kulturo jim v mnenje posreduje dokumentacijo vsakoletnega javnega razpisa za izbor kulturnih projektov na področju romske skupnosti (v nadaljevanju: JPR-Romi) že pred objavo, z njim predebatira o morebitnih spremembah glede na preteklo leto, jim posreduje v mnenje prijavljene vloge na JPR-Romi ter jim v mnenje posreduje tudi druge zadeve, ki se nanašajo na romsko skupnost (npr. tudi osnutke ukrepov in programov, ki se nanašajo na romsko skupnost).

V letu 2017 je Ministrstvo za kulturo sodelovanje še okrepilo tako, da je dne 27. 3. 2017 organiziralo posvet s strokovno komisijo za kulturno dejavnost posebnih skupnosti v Republiki Sloveniji (ki potrjuje razpisno dokumentacijo, ocenjuje vloge ter razpravlja o aktualnih zadevah, ki se nanašajo tudi na romsko skupnost) in nanj povabilo vse zainteresirane (vabilo je bilo objavljeno na spletni strani, direktno so bile povabljene vse romske organizacije, ki so se prijavljale na razpise Ministrstva za kulturo). Tako kot predlog za posvet, je bil upoštevan tudi predlog g. Harisa Tahiroviča, predsednika Zveze romske skupnosti Umbrella – Dežnik, da se razpis za področje romske skupnosti spremeni za prireditev ob dnevu Romov v smeri, da vsako leto prireditev prijavi ena zveza romske skupnosti v sodelovanju z drugimi zvezami. Zato je bil dne 31. 5. 2017 na Ministrstvo za kulturo organiziran sestanek, na katerega so bile povabljene že aktivne romske zveze in Svet romske skupnosti Republike Slovenije, na katerem je potekal pogovor o možnosti za uresničitev te ideje. Tema pogovora so bili tudi drugi aktualni problemi, Ministrstvo za kulturo pa je udeležence seznanilo o razpisu za leto 2018.

Poleg tega Ministrstvo za kulturo že par let takoj po objavi javnega razpisa za izbor kulturnih projektov organizira vsaj eno delavnico za pomoč pri prijavi, kjer lahko udeleženi spregovorijo tudi o svojih nezadovoljstvih in predlogih, potem pa se na delavnici ob podpisu pogodb prijavitelji odobrenih projektov seznanijo še z določili iz pogodbe.

Vodja Službe za kulturne raznolikosti in človekove pravice na Ministrstvu za kulturo ima organizirane tudi dneve odprtih vrat, kjer se na pobudo zainteresiranih pogovarja o njihovih težavah in predlogih. Predsednik Zveze romske skupnosti Umbrella – Dežnik, g. Haris Tahirović je bil že udeležen na takih sestankih, nazadnje 6. 1. 2017. Poleg tega strokovni sodelavci omenjen službe nudijo svetovanje potencialnim prijaviteljem na javne razpise.

Ministrstvo za kulturo meni, da imajo pripadniki romske skupnosti, ki se želijo pogovoriti o svojih težavah, prispevati s svojimi predlogi in ki želijo sodelovati pri kreiranju ukrepov Ministrstva za kulturo, dovolj možnosti za to, pri tem pa je seveda potrebno upoštevati zakonska določila.

Ministrstvo za zdravje si v okviru svojih pristojnosti prizadeva, da je zdravstveni sistem dostopen, učinkovit in naklonjen vsakomur. Tudi tistim, ki nimajo urejenega zdravstvenega zavarovanja. Tudi zanje so zdravstvene ustanove odprte in jim zagotavljajo nujno zdravstveno oskrbo. Zdravstveni sistem ne želi nikogar pusti ob strani. Zlasti se Ministrstvo za zdravje zaveda, da dostopnost zdravstvenega sistema ne pomeni samo formalne pravice uporabiti sistem, ampak predvsem to, da je vsakdo sprejet s spoštovanjem in razumevanjem in deležen profesionalne obravnave.

Zahteve Zveze romskih skupnosti Umbrella – Dežnik se nanašajo na položaj, v katerem živijo Romi. Okoliščine so takšne, da mnogi živijo v coni preživetja in ne v coni kakovosti življenja - kamor sodijo zdravstvene storitve in zdrav način življenja. Zato zdravstvo vstopa v romska naselja, saj je to za mnoge Rome edini stik z zdravstvenimi strokovnjaki in storitvami.

Zahteve pobudnikov se nanašajo na partnersko vključevanje romskih organizacij in posameznikov pri projektih in v programih. Ministrstvo za zdravje to izrecno spodbuja. Tako je v letu 2016 omogočilo izvedbo delavnic za Rome, s poudarkom na pregledu zdravstvenega stanja v romskih naseljih. Projekt je izvedla humanitarna organizacija Romani Union. Ministrstvo za zdravje vsako leto izvede nacionalno konferenco o zdravju Romov. Pri tem se trudi, da kot predavatelje vključuje Rome, ki delujejo na področju zdravja.

Vsakoletno Ministrstvo za zdravje objavlja tudi Javni razpis za sofinanciranje programov pomoči, svetovanja in oskrbe oseb brez obveznega zdravstvenega zavarovanja. Nedavno, avgusta 2017, je Ministrstvo za zdravje objavilo Javni razpis za sofinanciranje programov zdravstvenega varstva s poudarkom na zdravju romskih mladostnic, žensk in otrok za leti 2017 in 2018.

Ministrstvo za zdravje vseskozi nudi - tudi pobudnikom pisma - odprtost za sodelovanje in delo ter jih vljudno vabi na izmenjavo mnenj in zavez za izboljšanje zdravstvenega varstva Romov.

Vlada poleg predstavljenih prizadevanj posameznih ministrstev še izpostavlja, da je v sprejetem Nacionalnem programu ukrepov za Rome za obdobje 2017–2021 eden od ciljev tudi podpora aktivnostim za izboljšanje položaja Romov in prepoznavanja romske skupnosti kot sestavnega dela slovenske družbe ter aktivnostim, usmerjenim v preprečevanje diskriminacije in odpravljanje predsodkov in stereotipov do Romov na lokalni ravni s poudarkom na romskih ženskah, deklicah in mladih, v okviru katerega se preko javnega razpisa, namenjenega organizacijam romske skupnosti, na letni ravni zagotavljajo sredstva za njihove aktivnosti v okviru navedenega cilja.

**10. Zahteva: »Omogočiti tudi drugim romskim organizacijam poleg Zveze Romov Slovenije izvajanje ukrepov ohranjanja maternega jezika (romščine), identitete in kulture. Zahtevamo dostojno podporo tudi našim medijem, ki niso del vladajoče romske elite. Romska opozicija zahteva vključitev aktivnosti v vse organizacije, ki se aktivno ukvarjajo z romsko manjšino na področju celotne države. Tu merimo tudi na možnost sodelovanja pri aktivnostih OŠ«**

Ministrstvo za kulturo pojasnjuje, da se lahko na vsakoletni javni razpis za izbor kulturnih projektov na področju romske skupnosti (JPR-Romi) prijavijo (vse) nepridobitne kulturne organizacije s statusom pravne osebe zasebnega prava, ki imajo v ustanovnem aktu ali drugem ustreznem pravnem aktu opredeljeno delovanje na področju kulturno-umetniških dejavnosti v Sloveniji ter delujejo na temeljnem področju razpisa vsaj eno leto pred objavo javnega razpisa ali ustvarjalci/ustvarjalke, ki imajo pridobljen status samozaposlenih v kulturi. V letu 2018 je na pobudo predstavnikov romske skupnosti uveden še pogoj, da mora prijavitelj ali partner imeti v ustanovnem ali drugem pravnem aktu imeti opredeljeno delovanje na področju romske skupnosti v Republiki Sloveniji. Torej imajo vse romske organizacije odprte možnosti prijave na JPR-Romi in nikakor ne samo Zveza Romov Slovenije. Financirani so projekti, ki so ocenjeni z več točkami. Ministrstvo za kulturo pri tem poudarja, da se podpirajo kulturi projekti in ne organizacije.

Poleg tega se lahko vse romske organizacije prijavijo tudi na javne razpise na drugih področjih Ministrstva za kulturo, v kolikor zadostujejo pogojem in kriterijem razpisa, npr. na področjih medijev, filma, glasbe, knjige ipd.

Ministrstvo za kulturo bo tudi v prihodnje spodbujalo romske organizacije za njihovo delovanje na področju kulture ter jim pri tem pomagalo tudi z organizacijskimi ukrepi, navedenimi v Nacionalnem programu ukrepov Vlade Republike Slovenije za Rome za obdobje 2017–2021 (Nudenje pomoči in svetovanje romski skupnosti za prijavo in izvedbo kulturnih projektov).

Vlada poleg predstavljenih aktivnosti Ministrstva za kulturo izpostavlja še, da se zaveda potrebe do sprejemu ukrepov, ki bi pomagali okrepiti sporazumevalno zmožnost pripadnikov romske skupnosti. To predvideva tudi Nacionalni program ukrepov za Rome za obdobje 2017–2021, prav tako pa tudi Resolucija o nacionalnem programu za jezikovno politiko 2014–2018. Na podlagi navedenega je Ministrstvo za izobraževanje, znanost in šport že pristopilo k vzpostavitvi sistematičnega in strukturiranega pristopa k poučevanju romskega jezika in kulture za otroke/učence/dijake, ki so vključeni v sistem vzgoje in izobraževanja, o čemer je dne 29. 6. 2017 v prostorih ministrstva potekal predstavitveni sestanek, ki sta se ga med drugimi udeležila tudi predsednik Zveze romske skupnosti Slovenije Umbrella – Dežnik in predsednik Zveze za razvoj romske skupnosti.

Na takratnem sestanku je Ministrstvo za izobraževanje, znanost in šport predstavilo naslednje aktivnosti, ki jih bo podprlo na tem področju:

* + podpora začetku pilotnega izvajanja dopolnilnega pouka romskega jezika in kulture v ljubljanski regiji;
	+ priprava celovitega strokovnega okvirja za poučevanje romskega jezika in kulture kot dopolnilnega pouka maternega jezika: kot osnova se bo vzel dokument Sveta Evrope [A curriculum Framework for Romani](http://www.coe.int/t/dg4/linguistic/Source/Rom_CuFrRomani2008_EN.DOC).

**11. Zahteva: »Zahtevamo stimulativne pogoje za čimprejšnje in čim številčnejše zaposlovanje pripadnikov romske skupnosti, saj je sedajšnja veljavna ureditev  popolnoma destimulativna, razpise in aktivnosti pa so doslej številne organizacije ( večinoma ne-romske) spretno izkoriščale za lastne interese. Eden ključnih ukrepov mora biti oprostitev preteklih davčnih in prekrškovnih obveznosti, saj jih posamezniki enostavno me morejo odplačati- v primeži dolga pa tudi nimajo interesa za aktivno zaposlitev, saj jim bodo izvršbe pretežen delež dohodka takoj zarubile. Potrebne so spremembe na način, da se pretekli dolg v pretežni meri odpiše in hkrati ljudi aktivira z zaposlitvami.«**

Vlada v zvezi z očitki, ki se nanašajo na **zaposlovanje pripadnikov romske skupnosti**, pojasnjuje da so bili ukrepi za povečanje zaposlenosti in znižanje brezposelnosti pripadnikov romske skupnosti vključeni tako v Nacionalni program ukrepov Vlade Republike Slovenije za obdobje 2010–2015 in so vključeni tudi v aktualni Nacionalni program ukrepov Vlade Republike Slovenije za obdobje 2017–2021. Spodbujanje zaposlovanja Romov država obravnava v okviru veljavne zakonodaje (Zakon o urejanju trga dela (Uradni list RS, št. [80/10](http://www.uradni-list.si/1/objava.jsp?urlurid=20104304), [40/12](http://www.uradni-list.si/1/objava.jsp?urlurid=20121700) – ZUJF, [21/13](http://www.uradni-list.si/1/objava.jsp?urlurid=2013785), [63/13](http://www.uradni-list.si/1/objava.jsp?urlurid=20132512), [100/13](http://www.uradni-list.si/1/objava.jsp?urlurid=20133600) in [32/14](http://www.uradni-list.si/1/objava.jsp?urlurid=20141320) - ZPDZC-1), Pravilnik o izvajanju ukrepov aktivne politike zaposlovanja (Uradni list RS, št. [20/12](http://www.uradni-list.si/1/objava.jsp?urlurid=2012812) in [28/14](http://www.uradni-list.si/1/objava.jsp?urlurid=20141173)), Pravilnik o standardih in normativih za izvajanje storitev za trg dela in metodologiji za oblikovanje cen teh storitev (Uradni list RS, št. [74/11](http://www.uradni-list.si/1/objava.jsp?urlurid=20113165)), Pravilnik o koncesijah za opravljanje storitev za trg dela (Uradni list RS, št. [65/11](http://www.uradni-list.si/1/objava.jsp?urlurid=20113014)), Pravilnik o izvajanju in sofinanciranju programov javnih del ([Uradni list RS, št. 96/2011](http://www.uradni-list.si/1/content?id=106088)), Pravilnik o prijavi in odjavi iz evidenc, zaposlitvenem načrtu, pravicah in obveznostih pri iskanju zaposlitve ter nadzoru nad osebami, prijavljenimi v evidencah ([Uradni list RS, št. 106/2010](http://www.uradni-list.si/1/content?id=101469) in 10/2014), Pravilnik Pravilnika o izboru in sofinanciranju programov javnih del (Uradni list RS, št. 96/13, 84/15 in 67/16), Katalog ukrepov aktivne politike zaposlovanja) ter strateških in programskih dokumentov na tem področju (Smernice za izvajanje ukrepov aktivne politike zaposlovanja in Načrt za izvajanje ukrepov aktivne politike zaposlovanja za proračunsko obdobje). Na podlagi naštetih dokumentov so Romi prepoznani kot ena izmed ranljivih skupin prebivalstva, za katero je še posebno značilna dolgotrajna brezposelnost. Država ta primanjkljaj rešuje v okviru ukrepov aktivne politike zaposlovanja.

Tudi v obdobju NPUR 2017–2021 se bodo brezposelni Romi lahko vključevali v programe aktivne politike zaposlovanja (v nadaljevanju: APZ), delavnice, ki se izvajajo v okviru storitev za trg dela, lahko pa bodo imeli koristi tudi od storitev kariernih središč. Brezposelni Romi imajo tako kot vse druge brezposelne osebe zaradi povečanja zaposlitvenih možnosti pravico in obveznost, da se vključijo v ukrepe APZ. Za uresničitev cilja se bodo Romi lahko vključevali v vse ukrepe APZ, ki so namenjeni brezposelnim osebam za:

* usposabljanje in izobraževanje,
* spodbude za zaposlovanje,
* kreiranje delovnih mest,
* spodbujanje samozaposlovanja ter
* delavnice Storitve na trgu dela in karierna središča.

Vsi ukrepi APZ, ki so sestavljeni iz nabora posameznih aktivnosti/programov v posameznem ukrepu APZ, delavnice Storitve za trg dela in karierna središča, tvorijo celovito ukrepanje za prednostno področje Spodbujanje zaposlovanja Romov.

Učinkovito spodbujanje zaposlovanja Romov se lahko doseže le ob sinergiji vseh ukrepov države na trgu dela. Posledično vsi ukrepi APZ, ki so sestavljeni iz nabora posameznih aktivnosti/programov, delavnic v okviru Storitve za trg dela in karierna središča, tvorijo enotno ukrepanje na tem prioritetnem področju in so združeni vukrepu Vključevanje Romov v ukrepe države na trgu dela za obdobje 2017–2021za spodbujanje zaposlovanja Romov na prednostnem področju.

Nabor aktivnosti, programov in storitev v tem ukrepu se lahko spreminja, saj so izvajanje teh, priprava in uvedba novih odvisni od stanja na trgu dela, strukturnih problemov trga dela in razpoložljivih sredstev proračuna Republike Slovenije oziroma Evropskega socialnega sklada.

Vlada sicer še pojasnjuje, da je bil v okviru javnega razpisa za izbor operacij za zagon socialnih podjetij in mladinskih zadrug v letih 2016–2018 odobren en projekt, ki se nanaša tudi na romsko skupnost. Na razpis so sicer prispele tri vloge, vezane na romsko skupnost, vendar sta bili dve iz formalnih razlogov zavrnjeni. Naziv odobrenega projekta je »Zagon čistilnega servisa«, upravičenec pa: Združenje Frekvenca, so.p. iz Maribora, Podravska regija. Projektu je bilo odobreno sofinanciranje v višini 18.156 EUR, od tega 13.617 EUR sredstva EU in 4.539 EUR sredstev državnega proračuna. Primarna vsebina projekta so storitve čiščenja. Zaradi potrebe po uspešnem razvijanju projekta pa bo Združenje Frekvenca pripadnike romske skupnosti vključilo v izobraževanja in jim s tem omogočilo specifična znanja za delo na socialnem podjetju, kot so marketing, promocija, vodenje podjetja, odnosi med zaposlenimi in odjemalci storitev ter poslovno svetovanje pri poslovanju podjetja. V izobraževanja bodo vključeni trije zaposleni, s tem bo zagotovljena obstojnost podjetja.

Glede **oprostitve preteklih davčnih obveznosti** Vlada podaja naslednje pojasnilo. Davki, prispevki za socialno varnost in druge obvezne dajatve predstavljajo pretežni del sredstev za delovanje države. Pravice do socialne varnosti, ki jih zaradi izrednega pomena za državljane Vlada še posebej izpostavlja, in drugih področij varovanja (npr. po usklajenem gospodarskem razvoju), za katere skrbi država, ni mogoče uresničevati brez učinkovitega pobiranja davkov in prispevkov.

Izpolnitev davčne obveznosti je temeljna obveznost davčnega zavezanca, ki jo mora izpolniti ne glede na svoje druge obveznosti. Davčni zavezanec, ki v zakonskem roku ne more plačati davka, ima na voljo številne možnosti, ki jih Vlada predstavlja v nadaljevanju.

Zakon o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 25/14 – ZFU, 40/14 – ZIN-B, 90/14, 91/15 in 63/16; v nadaljevanju: ZDavP-2) omogoča davčnim zavezancem odpis, delni odpis, odlog plačila davka za čas do dveh let ali obročno plačilo davka v največ 24 mesečnih obrokih, če bi se s plačilom davčne obveznosti lahko ogrozilo preživljanje davčnega zavezanca in njegovih družinskih članov (101. člen). Pravilnik o izvajanju Zakona o davčnem postopku (v nadaljevanju: pravilnik) določa podrobnejše kriterije za odpis, delni odpis, odlog ali obročno plačilo, podatke, ki jih mora davčni zavezanec navesti v vlogi, ter dokazila, s katerimi mora davčni zavezanec  izkazati, da je ogroženo njegovo preživljanje in preživljanje njegovih družinskih članov.

Namen ureditve odpisa, delnega odpisa, odloga in obročnega plačila davka je zagotoviti minimalno eksistenco za preživljanje davčnega zavezanca in njegovih družinskih članov. Odpis in delni odpis davčnega dolga sta predvidena za ogrožene socialne primere, ko zavezanec nima sredstev, premoženja in ne prihrankov, s katerimi bi lahko poplačal davčne obveznosti. Na zahtevo davčnega zavezanca pa lahko davčni organ pri odpisu in delnem odpisu upošteva tudi socialne razmere in zdravstveno stanje davčnega zavezanca in njegovih družinskih članov.

Posebne možnosti za lažje poplačilo davkov pri plačilu so dane davčnim zavezancem tudi v izjemnih primerih, kot so naravne in druge nesreče, smrt davčnega zavezanca ali drugih družinskih članov, daljše bolezni oziroma poškodbe davčnega zavezanca ali njegovih družinskih članov in invalidnosti, saj se pri odpisu, delnem odpisu, odlogu ali obročnem plačilu davka, dohodki in prihranki v zvezi z ugotavljanjem materialnega položaja davčnega zavezanca sploh ne upoštevajo.

Poleg navedenih možnosti lahko davčni organ davčnemu zavezancu – fizični osebi dovoli obročno plačilo davka v največ treh mesečnih obrokih brez kakršnih koli zahtev, pogojev in dokazovanj (103. člen ZDavP-2). Če pa davčni zavezanec predloži ustrezen instrument zavarovanja, mu davčni organ tudi dovoli odlog plačila za največ 24 mesecev ali dovoli plačilo davka v največ 24 mesečnih obrokih (103. člen), pri čemer je način odobritve odloga ali obročnega plačila poenostavljen in brez dokazovanj.

ZDavP-2 tudi v davčni izvršbi z ureditvijo izvzetij in omejitev denarnih prejemkov iz izvršbe upošteva materialni položaj dolžnika. Pri določanju dolžnikovih denarnih prejemkov, ki so izvzeti iz izvršbe, se varuje dolžnika tako, da mu ostanejo na voljo zadostna sredstva, ki jih potrebuje za zadovoljevanje svojih osnovnih življenjskih potreb.

Vlada meni, da veljavna ureditev za vse davčne zavezance ustrezno rešuje nezmožnosti plačila davkov. Za drugačno obravnavo, s katero bi bili pripadniki romske skupnosti v boljšem položaju od drugih davčnih zavezancev, pa ni utemeljenih razlogov. Tudi pri izpolnitvi davčne obveznosti mora biti vzpostavljena enakost med vsemi davčnimi zavezanci in s tem tudi pravična porazdelitev bremen med davčnimi zavezanci oziroma državljani.

Upoštevajoč, da je davčni dolg povezan s prejetimi obdavčljivimi dohodki, je neprimerno izpostavljati, da je za pripadnike romske skupnosti poplačilo davčnih dolgov razlog, da se aktivno ne zaposlijo.

**Sklepno**

Vlada v zvezi z očitki Zveze romske skupnosti Umbrella – Dežnik in ostalih, da »pretekle in sedanje oblasti izvajajo ukrepe in aktivnosti, ki niso bili niti snovani niti izvajanji v sodelovanju z romsko manjšino«, da so »posledica navedenega /…/ vse slabši pogoji življenja v praksi« ter da »državne institucije in resorna ministrstva na podlagi stisk romske manjšine zgolj izkoriščajo stisko Romov za pripravo projektnih vsebin, ki sna koncu samim Romom ne pomagajo prav nič in ne blažijo njihovih stisk« pojasnjuje naslednje.

Vlada je 25. 5. 2017 sprejela Nacionalni program ukrepov Vlade Republike Slovenije za Rome za obdobje 2017–2021 (v nadaljevanju: NPUR 2017–2021), ki ga je predhodno dne 24. 5. 2017 na svoji 4. seji obravnavala Komisija Vlade RS za zaščito romske skupnosti, katere člani so tudi predstavniki Sveta romske skupnosti Republike Slovenije. NPUR 2017–2021 je nastal v sodelovanju med pristojnimi ministrstvi in vladnimi službami ter Svetom romske skupnosti Republike Slovenije kot krovno organizacijo romske skupnosti, ustanovljeno na podlagi ZRom-1. V pripravo NPUR 2017–2021 so bile vključene tudi druge organizacije romske skupnosti (npr. zveze društev, med njimi tudi pobudniki pisma, in posamezni predstavniki romske skupnosti), samoupravne lokalne skupnosti in njihova združenja ter vse druge zainteresirane javnosti. Koordinator priprave NPUR 2017–2021 je bil Urad Vlade Republike Slovenije za narodnosti, ki bo usklajeval tudi vse nadaljnje aktivnosti v zvezi z izvajanjem in spremljanjem uresničevanja ukrepov iz NPUR 2017–2021. Vključitev vseh zainteresiranih javnosti je bila omogočena že pred pripravo prvega osnutka dokumenta, nato pa tudi v okviru javne obravnave, ki je potekala od 19. januarja do vključno 20. februarja 2017. O začetku javne obravnave osnutka dokumenta so bile posebej obveščene vse aktivne organizacije romske skupnosti in vse samoupravne lokalne skupnosti z romskim prebivalstvom ter njihova združenja in vsi so bili pozvani k predložitvi morebitnih pripomb. Na podlagi pripomb in predlogov, prejetih tako pred pripravo prvega osnutka dokumenta kot v okviru javne obravnave, so bila pripravljena tri zbirna poročila odzivov pristojnih organov, s katerimi so bile seznanjene vse zainteresirane javnosti in so dostopna na spletni strani Urada Vlade Republike Slovenije za narodnosti. V zbirnih poročilih so podani odzivi pristojnih organov na splošne pripombe v zvezi z osnutkom dokumenta in na konkretne pripombe, ki se nanašajo na posamezno področje. Podana so tudi dodatna pojasnila pristojnih organov o preostalih aktivnostih na posameznih področjih, ki niso vključene med ukrepe NPUR 2017–2021, vendar prav tako pripomorejo k vzpostavitvi ali izboljšanju razmer za večje in hitrejše socialno vključevanje pripadnic in pripadnikov romske skupnosti ter njihovi aktivaciji.

Ker sta sodelovanje in vključevanje najrazličnejših zainteresiranih javnosti, še posebej predstavnikov romske skupnosti in samoupravnih lokalnih skupnosti ter njihovih združenj, ključna za uspešno in učinkovito zagotavljanje uresničevanja ukrepov iz NPUR 2017–2021, je bil že pred sprejetjem NPUR 2017–2021 vzpostavljen dialog med predstavniki Vlade Republike Slovenije oziroma pristojnih vladnih resorjev ter predstavniki samoupravnih lokalnih skupnosti in njihovih združenj, ki se bo nadaljeval v celotnem obdobju NPUR 2017–2021.

NPUR 2017–2021 je vladni program ukrepov, ki se bo skozi celotno obdobje veljavnosti, preko rednega spremljanja uresničevanja ukrepov in njihove učinkovitosti v praksi, odzival na potrebe v okoljih, kjer pripadnice in pripadniki romske skupnosti živijo, ter se razmeram prilagajal s potrebnimi spremembami in dopolnitvami. Pomembno je izpostaviti, da je to programski dokument, ki je zasnovan tako strateško, predvsem pa operativno in se bo v celotnem obdobju po potrebi lahko spreminjal oziroma dopolnjeval.

Vlada tudi pojasnjuje, da pristojna ministrstva in vladne službe tudi sicer pri svojem delu in načrtovanju ter izvajanju ukrepov, namenjenih za izboljšanje položaja romske skupnosti, sodelujejo s predstavniki romske skupnosti. NPUR 2017–2021 pa je tisti strateški dokument, ki ga je sprejela Vlada, ki celostno vključuje ukrepe za izboljšanje položaja in pospeševanje socialne vključenosti ter zmanjšanje socialne izključenosti pripadnic in pripadnikov romske skupnosti na vseh tistih področjih, za katera se je na podlagi dosedanjih izkušenj državnih organov, organov samoupravnih lokalnih skupnosti, romske skupnosti in organizacij civilne družbe ocenilo, da je to potrebno. Področja, ki jih zajema novi NPUR 2017–2021, je kot prednostna prepoznala tudi romska skupnost.

Vlada se s posplošenimi ugotovitvami iz zahteve, da »Romi od izvajanja vladnih programov in ukrepov nimamo nič« in da je »edina posledica aktivnosti države /…/ proizvajanje lažnih statistik in poročil evropskim financerjem«, ne more strinjati, saj si tako pretekle kot sedanje oblasti že vrsto let prizadevajo in izvajajo ukrepe za večje in hitrejše socialno vključevanje pripadnic in pripadnikov romske skupnosti na vseh glavnih področjih, ki jih je romska skupnost sama identificirala kot prioritetne. Vsi pretekli in aktualni ukrepi, vključeni v dva strateška dokumenta s tega področja, to je Nacionalni program ukrepov za Rome za obdobje 2010–2015 in Nacionalni program ukrepov za Rome za obdobje 2017–2021, so nastali v sodelovanju in z vključevanjem najrazličnejših organizacij in predstavnikov civilne družbe, med njimi še posebej predstavnikov romske skupnosti.

Vlada tudi ocenjuje, da država vsem mednarodnim organizacijam poroča o ukrepih, ki se izvajajo, v vladnih poročilih pa poskuša, tudi zelo kritično, oceniti pomanjkljivosti in jih postopoma sistematično odpravljati. Vlada še posebej izpostavlja, da veljavni Nacionalni program ukrepov za Rome za obdobje 2017–2021 poleg problemskega izhodišča in načrtovanih ukrepov zajema tudi predviden sistem spremljanja uresničevanja ukrepov, ki je v primerjavi s preteklim obdobjem še dodatno okrepljen in usmerjen predvsem na spremljanje učinka ukrepov v lokalnih okoljih. V tem procesu bodo skozi celotno obdobje veljavnosti NPUR 2017–2021 izredno dragocene predvsem informacije na vsebinskih področjih ukrepov, ki jih bodo organizacije romske skupnosti, ki delujejo v okoljih, kjer živijo pripadnice in pripadniki romske skupnosti, posredovale pristojnim organom.